recursal/SuperWikiNEXT-32B huggingface dataset:
**אידה קאוואפיאן** (באנגלית: **Ida Kavafian**;‏ 29 באוקטובר 1952) היא כנרת וויולנית אמריקאית ממוצא ארמני.

חייה
----

קאוואפיאן נולדה באיסטנבול שבטורקיה להורים ארמנים. היא היגרה עם משפחתה לארצות הברית ב-1956 והחלה ללמוד כינור בדטרויט בגיל שש. מוריה היו ארה זרוניאן, מישה מישאקוב, אוסקר שומסקי ואיוון גלאמיאן. שומסקי וגלאמיאן היו מוריה במסגרת לימודיה בבית הספר ג'וליארד בשנים 1969 - 1975. הופעתה הראשונה הנחשבת בפומבי הייתה לרגל זכייתה בתחרות הכינור הבינלאומית "ויאנה דה מוטה" בליסבון, בשנת 1973. היא ניצחה ב"אודיציות הבינלאומיות לאמני קונצרטים צעירים" ב-1978, וזכייה זו הביאה לרסיטל הבכורה שלה בניו יורק, בקרנגי הול. היא החלה להופיע עם אחותה, אני קוואפיאן, ב-1983, כאשר השתיים ניגנו יחדיו בקרנגי הול. בעונת 1983-84 יצאה לסיור הופעות עם צ'יק קוריאה. כחברה באגודה למוזיקה קאמרית בשנים 1989 - 1993 ו-1996 - 2002, ניגנה עם שלישיית בוזאר מ-1992 עד 1998 ובהופעות מזדמנות לאחר מכן. היא ייסדה קבוצה משלה, "אופוס אחד", ב-1998, עם אן-מרי מקדרמוט, סטיבן טננבום ופיטר ויילי. 

אידה קוואפיאן מלמדת במכון קרטיס למוזיקה בפילדלפיה ובקונסרבטוריון למוזיקה של בארד קולג'. היא מנגנת בכינור גואדניני שנבנה במילאנו ב-1751 ובוויולה מתוצרת מס את מס משנת 1987.

הרפרטואר של קוואפיאן כולל יצירות מן התקופה הקלאסית ומראשית התקופה הרומנטית, משל מוצרט, בטהובן ופליקס מנדלסון, כמו גם יצירות מן המאה ה-20 מאת רות קרופורד סיגר, צ'ארלס וואורינן וטורו טאקמיצו. טאקמיצו חיבר קונצ'רטו לקאוואפיאן.

קאוואפיאן נודעת גם כמייסדת שני פסטיבלי מוזיקה יוקרתיים, "בראוו! וייל ואלי" ופסטיבל מוזיקה קאמרית "מוזיקה מאנג'ל פייר" במקסיקו.

קישורים חיצוניים
----------------

* אידה קאוואפיאן, באתר AllMusic (באנגלית)
* אידה קאוואפיאן, באתר MusicBrainz (באנגלית)
* אידה קאוואפיאן, באתר Discogs (באנגלית)
* אידה קאוואפיאן, באתר Songkick (באנגלית)
* אידה קאוואפיאן באגודה למוזיקה קאמרית של מרכז לינקולן

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007342196305171
* BnF: cb13941450v (data)
* CiNii: DA1235752X
* GND: 134423496
* ISNI: 0000 0000 8094 4378
* LCCN: n85194001
* MusicBrainz: 0478a40d-6360-4c69-b5fd-1e618206fe54
* SNAC: w6hq5z5f
* SUDOC: 080852807
* VIAF: 14962989
* WorldCat: lccn-n85194001

 |
אין תמונה חופשיתאין תמונה חופשית
**נחמן אוריאלי** (24 בפברואר 1939 - 2 באוגוסט 1986) היה מנכ"ל מספר הוצאות ספרים בישראל, בהן א. לוין אפשטיין, הוצאת שקמונה, עם עובד (בה עבד מ-1973 ועד 1976) וכתר הוצאה לאור. כן הנחה תוכנית ראיונות בגלי צה"ל בשנות השבעים והיה מזכיר "התנועה לשינוי שיטת הבחירות" (לימים התנועה הדמוקרטית לשינוי (ד"ש) והיה מראשיה).

תולדות חייו
-----------

אוריאלי למד בבית ספר תיכון בחדרה יחד עם יהודה אטלס ודני קרמן (עובדה שתוביל ב-1977 ליצירת הספר "והילד הזה הוא אני").

בשנת 1972 נקלעה הוצאת שקמונה החיפאית של ראובן הכט לקשיים וצברה חובות. לשם כך ביקש הכט לגייס כמנכ"ל את אוריאלי ואף קיבל את הסכמתו. אולם זמן קצר לאחר מכן קיבל אוריאלי את ראשות הוצאת עם עובד, זאת על אף שהסתייג מזיקתה להסתדרות. בין היתר יזם אוריאלי ב-1975 את הדפסת האנציקלופדיה בריטניקה לנוער בעברית כן יזם את הוצאת האנציקלופדיה "החי והצומח של ארץ ישראל" ואת הוצאת מדריך ישראל, כולם מפעלי הוצאה לאור שאפתניים.

מבחינה פוליטית היה אוריאלי ליברל. הוא כיהן כמזכיר "התנועה לשינוי שיטת הבחירות", שקמה ב-1974 וממנה צמחה "תנועת שינוי" שהיוותה את הבסיס לתנועה הדמוקרטית לשינוי (ד"ש), שהתמודדה בבחירות לכנסת התשיעית בשנת 1977 וזכתה בשבעה מנדטים. בשנת 1982 גולל אוריאלי את תולדות המפלגה בספרו **עלייתה ונפילתה של ד"ש**.

לקריאה נוספת
------------

* נחמן אוריאלי, אמנון ברזילי **עלייתה ונפילתה של ד"ש**, תל אביב: רשפים, 1982

קישורים חיצוניים
----------------

* ניבה לניר-פלבסקי, חוזרים בתשובה, דבר, 18 במאי 1979, תחת כותרת הפרק "תכנים, עמדות ומסגרות"

הערות שוליים
------------

1. ↑  מידע מאתר billiongraves.com
2. ↑  יותם שווימר, בחזרה לבית המשותף עם "והילד הזה הוא אני", באתר ynet, 7 באפריל 2012
3. ↑  ארכיון הכט, מכתב למשה שמיר, 6 באוגוסט 1973
4. ↑  נחמן אוריאלי יהיה מנכ"ל "עם עובד", מעריב, 23 באוגוסט 1972
5. ↑  "עם עובד" תוציא בעברית את אנציקלופדיה בריטניקה לנוער, דבר, 12 בפברואר 1975
6. ↑  מכינים אנציקלופדיה על החי והצומח בארץ ישראל, דבר, 20 במרץ 1980
7. ↑  התנועה לשינוי שיטת הבחירות תפתח במסע החתמה על עצומה, מעריב, 10 ביוני 1974

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007456148005171
* ISNI: 0000 0000 6730 5184
* LCCN: n82072294
* NLA: 36556370
* VIAF: 276306574
* WorldCat (עם VIAF): 276306574

 |
**פִּיקְטוֹגְרָף** או **פיקטוגרם** (כתב פיקטוגרפי, הלחם מילים של picto מהמילה הלטינית pictus שמשמעותה ציור והמוספית graph שמשמעותה כתיבה, תרגום מילולי - רישום תמונה) הוא צורת ייצוג של אובייקטים באמצעות ציורים. 

התפתחות כתב היתדות למילה "ראש" מכתב פיקטוגרפי לכתב אשורי קדום
דוגמאות קדומות של פיקטוגראם הם פטרוגליפים וציורי מערות שהתגלו במקומות שונים. בשלב מאוחר יותר בהתפתחות הכתב נוצרו סמלים מוסכמים המייצגים רעיון או מושג ונוצר **הכתב הפיקטוגרפי** שבו יש מערכת ציורים, סמלים או צירוף של סמלים וציורים כאשר כל סמל מייצג מילה. דוגמאות לכתב פיקטוגרפי הם כתב יתדות בגרסותיו המוקדמות וכתב הירוגליפי. בשלב הבא של התפתחות הכתב נוצר כתב אידיאוגרפי.

יתרונות וחסרונות
----------------

הכתב הפיקטוגרפי מובן לכולם והשימוש בו זמין. ציור של שמש לתיאור המילה שמש מובן לכל אדם, ללא תלות בשפת הדיבור שלו.

חסרונותיו
* נדרש אימון רב לציור הכתב הפיקטוגרפי וכן לקריאתו ובנוסף, הפירוש עלול להיות שונה מקורא לקורא.
* לעיתים יש צורך לצייר סמלים רבים להעברת מסר בודד.
* ניידותו של הטקסט מוגבלת מאחר שצויר על קירות מערה או על גבי חרסים.
* אין הפשטה של רעיונות.

שימושים עכשוויים
----------------

דוגמה לשימוש עכשווי לפיקטוגרף - כף היד שבתמרור עצור. פיקטוגרפיה נמצאת בשימוש רווח בתחומים רבים. בתחום התיירות נוהגים להוסיף סמלים מוסכמים לשלטי הכוונה ומידע, למשל ציור מיטה עבור בית מלון או צימר, ציור סכין ומזלג עבור מסעדה ולהפניית גברים ונשים לבתי השימוש המתאימים. אנשים הדוברים שפות שונות יכולים להשתמש בפיקטוגרפיה על מנת לגשר על פער השפה. 

בתחום האינטרנט יש שימוש פיקטוגרפי בסמל דף הבית, ריענון וכדומה.

דוגמאות לפיקטוגרפים
-------------------

* פיקטוגרף הנמצא בפארק הלאומי קניונלנדס שבארצות הבריתפיקטוגרף הנמצא בפארק הלאומי קניונלנדס שבארצות הברית
* פיקטוגרפים של שירות הפארקים הלאומיים של ארצות הבריתפיקטוגרפים של שירות הפארקים הלאומיים של ארצות הברית
* פיקטוגרפים מ-1510 המספרים על בואם הקרב של מיסיונרים להיספניולהפיקטוגרפים מ-1510 המספרים על בואם הקרב של מיסיונרים להיספניולה
* מים, ארנבת וצבי בשחזור של לוח השנה האצטקימים, ארנבת וצבי בשחזור של לוח השנה האצטקי
* סימני אזהרה של חברת הרכבות הבריטיתסימני אזהרה של חברת הרכבות הבריטית
* הכניסה עם כלבים אסורההכניסה עם כלבים אסורה

ראו גם
------

* לוגוגרמה
* אידאוגרמה
* אמוג'י

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **פיקטוגרף** |

* פיקטוגרף, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 4174687-9
* NKC: ph115726

 |
**הנרי פיצרוי, דוכס גראפטון הראשון**, (באנגלית: **Henry FitzRoy, 1st Duke of Grafton**‏; 28 בספטמבר 1663 – 9 באוקטובר 1690) היה בנם הבלתי חוקי של צ'ארלס השני, מלך אנגליה ופילגשו ברברה וילייר. כמפקד צבאי, הנרי פיצרוי מונה לקולונל של משמר הגרנדירים ב-1681 ולתת האדמירל של אנגליה בין השנים 1682 ל-1689. הוא נהרג בהסתערות על קורק במהלך המלחמה הוויליאמית באירלנד ב-1690.

ביוגרפיה
--------

הנרי פיצרוי, שנולד לברברה וילייר, רוזנת קסלמיין בשנת 1663, היה בנו לא חוקי של צ'ארלס השני, מלך אנגליה, השני מברברה וילייר. אמו הייתה בתו של ויליאם וילייר, ויקונט גרנדיסון השני, קולונל של אחד הגדודים של המלך צ'ארלס הראשון שנהרג בפעולה במהלך מלחמת האזרחים. ב-1 באוגוסט 1672, בהיותו בן תשע, נערכו נישואיו לאיזבלה בת החמש, בתו ויורשתו של הנרי בנט, הרוזן הראשון מארלינגטון. טקס בנישואים התקיים ב-4 בנובמבר 1679 שג'ון אוולין ראה ותיאר אותו ביומנו כ"נאה במיוחד, העולה בהרבה על כל יורש אחר של המלכים". בזמן נישואיו, הנרי פיצרוי קיבל את התארים ברון סודברי, ויקונט איפסוויץ' ורוזן יוסטון. בשנת 1675, הוא קיבל את תואר דוכס גראפטון, וצ'ארלס השני הפך אותו לאביר מסדר הבירית ב-1680. הוא מונה לקולונל של משמר הגרנדירים ב-1681.

פיצרוי חונך כמלח והשתתף במצור על לוקסמבורג ב-1684. באותה שנה, הוא קיבל צו להחליף את סר רוברט הולמס כמושל האי וייט, כאשר האחרון הואשם בגיוס שווא. עם זאת, הולמס זוכה על ידי בית המשפט הצבאי ושמר על תפקיד המושל. ב-1686 הוא הרג את ג'ון טלבוט, אחיו של הרוזן משרוסברי, בדו-קרב, לאחר שטלבוט דיבר אליו ב"שפה לא נאה ומעוררת". הוא מונה לתת-אדמירל הים הצר בין השנים 1685–1687 בהכתרתו של ג'יימס השני, מלך אנגליה, גראפטון היה הלורד הקונסטבל העליון. במהלך המרד של הדוכס ממונמות' הוא פיקד על הכוחות המלכותיים בסאמרסט. עם זאת, הוא פעל מאוחר יותר עם ג'ון צ'רצ'יל, והצטרף לוויליאם מאורנז' כדי להדיח את המלך במהפכה המהוללת של 1688.

פיצרוי מת באירלנד בשנת 1690 מפצע שהתקבל בהסתערות על קורק בזמן שהוביל את כוחותיו של ויליאם, בגיל 27. גופתו הוחזרה לאנגליה לקבורה - כשכמה איברים פנימיים הוסרו ונקברו (בבלינטמפל, קורק) כדי לשמר את שרידיו להובלה.

באוקטובר 1697 נישאה אלמנתו לסר תומאס הנמר, ברון צעיר בפלינטשייר, שהפך ליושב ראש בית הנבחרים ולאוטוריטה על יצירותיו של ויליאם שייקספיר. היא מתה בשנת 1723.

קישורים חיצוניים
----------------

ויקישיתוף מדיה וקבצים בנושא **הנרי פיצרוי, דוכס גראפטון הראשון** בוויקישיתוף
* הנרי פיצרוי, דוכס גראפטון הראשון, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 1019089660
* ISNI: 0000 0000 2647 2752
* LCCN: n84233819
* SNAC: w60p1jkb
* VIAF: 23557106
* WorldCat: lccn-n84233819

 |
פסל החירות המכוסה פטינה
**פטינה** (מאיטלקית: **Patina**) היא תרכובת ירוקה, אשר נוצרת במשך הזמן על גבי משטחי מתכת. בהשאלה, המושג משמש לתיאור כל ציפוי הנוצר על משטח ומעיד על גילו המתקדם.

אמנים רבים משתמשים בפטינה לקישוט פסלים, אך לעיתים קרובות היא נוצרת באופן טבעי ומשמשת הגנה מפני החלדה נוספת. דוגמה נודעת לכיסוי פטינה הוא פסל החירות של ארצות הברית שגונו הירקרק בא לו מהפטינה שציפתה אותו במהלך הזמן. ארכאולוגים מתארכים פריטים בני אלפי שנים בעזרת ניתוח פטינה.

גאולוגים משתמשים במונח "פטינה" - מכונה בעברית "מִקְרָם מדברי"- כדי לתאר ציפוי כהה ומבריק שנוצר על פני השטח החשופים של שברי סלעים מלוטשים (ראה תמונות מציורי סלע בהר כרכום). הציפוי מורכב מתחמוצת מנגן כהה, מתחמוצת ברזל ומחרסיות היוצרות ציפוי דק על פני השטח של שבר הסלע. הפטינה מכסה את פניהם של שברי הסלעים החשופים לשמש, אך לא את בסיסם, המונח על הקרקע או טמון בה. ליצירת המרקם המדברי תורמים חומרים השוקעים כאשר מים או טל מתנדפים מפני שבר הסלע, הידבקות של חרסיות ופעילות של חיידקים על פני השטח.

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **פטינה** |
| ויקישיתוף תמונות ומדיה בוויקישיתוף: **פטינה** |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007529573005171
* BnF: cb122583895 (data)
* GND: 4115514-2
* LCCN: sh85098710
* NDL: 00569664

 |
**פוטנציאל זטה** הוא הפוטנציאל הכימי על פני שטח של חלקיק טעון. המטענים החשמליים על חלקיק נחלקים לשני אזורים. האזור הראשון נקרא **שכבת סטרן** ובה יונים בעלי מטען הופכי למטען החלקיק וקשורים בצורה חזקה לפני השטח של החלקיק, והאזור השני הוא **שכבה דיפוסיונית** שבה ריכוז היונים הנגדיים קטן והיא תלויה במרחק. הירידה בפוטנציאל פני החלקיק היא במרחק שבו הפוטנציאל קטן עד לe/1 מערכו ההתחלתי. כיוון שמדידת פוטנציאל פני השטח היא בעייתית עקב המצאות שכבת סטרן, במציאת פוטנציאל זטה נמדד פוטנציאל פני השטח **יחד** עם מרחק זה (המסומן ב1/K ונמדד ביחידות של nm). 

פוטנציאל זטה נמדד (ביחידות של mV) על ידי אלקטרופורזה. בהפעלת מתח חשמלי מתחילה תנועה של החלקיקים הטעונים לעבר האלקטרודה בעלת המטען המנוגד למטען החלקיק (חלקיק חיובי ינוע לעבר האלקטרודה השלילית ולהפך). החלקיק ינוע יחד עם היונים המקיפים אותו (האטמוספירה היונית שלו). לפי זמן הגעת החלקיק לאלקטרודה ניתן למדוד את הפוטנציאל שלו. הפוטנציאל שנמדד הוא למעשה הפוטנציאל האפקטיבי של החלקיק, שכן הוא כולל את פוטנציאל פני השטח **יחד עם** שכבת סטרן, המהווה חלק מהאטמוספירה היונית של החלקיק.

גודלו של פוטנציאל זטה מהווה מדד ליציבות המערכת. כאשר ערך הפוטנציאל גבוה מ40mV (בערך מוחלט) המערכת נחשבת ליציבה ומיוצבת על ידי אינטראקציות אלקטרוססטיות. כאשר הפוטנציאל קטן מערך זה אינטראקציות אלה זניחות יחסית והמערכת אינה יציבה.

קישורים חיצוניים
----------------

ויקישיתוף מדיה וקבצים בנושא **פוטנציאל זטה** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007534242005171
* GND: 4190765-6
* LCCN: sh85149765
* NDL: 00576521

 |
**פיקוס דה אירופה** (בספרדית: **Picos de Europa**, מילולית: "פסגות אירופה") הוא רכס הרים הנמצא בתחומן של שלוש קהילות אוטונומיות של ספרד: אסטוריאס, קנטבריה וקסטיליה ולאון. הרכס הוא חלק מהרכס הגדול יותר של ההרים הקנטבריים. זהו אזור רב גוני: פסגות מרהיבות מול גאיות תהומיים, מפלי מים, אגמים קטנים חבויים בצל הרים, מגוון של בעלי חיים וכפרים קטנים שהמאות האחרונות פסחו עליהם.

גאוגרפיה
--------

לרכס שלושה גושים מרכזיים: אנדרה (Ándara) במזרח, אוריאלס (Urrieles) במרכז ופיקוס דה קורניון (Picos de Cornión), הנקרא גם קובדונגה, במערב. ייחודי לרכס הוא המספר הרב (כ-200) של פסגות גבוהות מ-2,000 מטר המרוכזות בשטח קטן יחסית. הפסגה הגבוהה ביותר היא של טורה דה סרדו (Torre de Cerredo) וגובהה 2,648 מטר. בין הגוש המערבי למרכזי מפריד קניון קרס (Garganta del Cares) שעומקו 1,500 מטר. בערוץ זורם נחל שחלק ממימיו מוטה בתעלה המובילה לתחנת כוח הידרואלקטרית בקמרמניה (Camarmeña).

גאולוגיה
--------

הרכס עשוי כמעט כולו מאבן גיר, שכתוצאה מלחץ קרחוני נוצרו בו נופים קרסטיים.

ברכס נמצאות רבות מהמערות העמוקות ביותר בעולם. העמוקה ביותר, 1,589 מטר, היא מערת טורקה דל סרו (Torca del Cerro).

הפארק הלאומי
------------

הפארק הלאומי "פיקוס דה אירופה", חופף בעיקרו את הרכס ונמצא גם הוא בתחומן של שלוש הקהילות האוטונומיות אסטוריאס, קנטבריה וקסטיליה ולאון. הפארק הוכרז ב-1918, והוא הפארק הלאומי הראשון של ספרד. שטחו כ-650 קמ"ר (נכון לשנת 1995). ב-2003 הוכרז על ידי אונסק"ו כשמורה ביוספרית.

גלריה
-----

* העיירה פוטסהעיירה פוטס
* העמק של נהר קָרֱסהעמק של נהר קָרֱס
* הנוף ממצפור קרניה (Carreña) במרכז פסגת Naranjo de Bulnes.הנוף ממצפור קרניה (Carreña) במרכז פסגת Naranjo de Bulnes.
* הרכבל של פואנטה דה Fuente Dé. הרכבל של פואנטה דה Fuente Dé.

סן ויסנטה דה לה בארקרה עם שחר עם הפסגות המושלגות של הרי פיקוס דה אירופה ברקע

סן ויסנטה דה לה בארקרה עם שחר עם הפסגות המושלגות של הרי פיקוס דה אירופה ברקע

נוף הרי פיקוס דה אירופה ממעבר סן גלוריו (San Glorio)(אנ')

נוף הרי פיקוס דה אירופה ממעבר סן גלוריו (San Glorio)(אנ')

קישורים חיצוניים
----------------

ויקישיתוף מדיה וקבצים בנושא **פיקוס דה אירופה** בוויקישיתוף
* האתר רשמי של הפארק הלאומי (בספרדית)
* אתר של מסלולי הליכה בפיקוס דה אירופה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb12047134j (data)
* SUDOC: 028686535
* VIAF: 169699991
* WorldCat (עם VIAF): 169699991

 |
**עמנואל בואטנג** (באנגלית: **Emmanuel Boateng**; נולד ב-17 ביוני 1997) הוא כדורגלן גנאי המשחק בעמדת הקשר באלפסבורג השוודית.

קריירה
------

בואטנג החל לשחק כדורגל באקדמיה לכדורגל של מערב אפריקה, וב-20 בפברואר 2016 ערך את הופעת הבכורה שלו בקבוצה הבוגרת של המועדון, בניצחון 2–0 על אסאנטה קוטוקו. ב-22 במאי 2016 הבקיע את שער הבכורה שלו בקריירה, בניצחון 1–0 על טצ'ימאן סיטי. בינואר 2018 חתם באדואנה סטארס, בה שיחק חצי שנה.

ב-17 בספטמבר 2018 הגיע בואטנג לישראל וחתם בקבוצת הפועל תל אביב. תחילה לא שותף בואטנג במשחקי הקבוצה, וב-30 בדצמבר 2018 ערך בואטנג ערך את הופעת הבכורה שלו בליגת העל, כשנכנס כמחליף בניצחון 2–0 נגד בני סכנין. ב-14 בינואר 2019 הבקיע את שער הבכורה שלו בקבוצה, כשהשווה ל-1–1 מול מכבי תל אביב בדקה ה-88 של הדרבי התל אביבי, ובסך הכל בעונת 2018/2019 כבש שער אחד ב-18 הופעות בליגת העל.

בעונת 2019/2020 ערך בואטנג 26 הופעות ליגה, והבקיע שער אחד בניצחון 2–1 על הפועל רעננה ברבע גמר גביע המדינה. עונה לאחר מכן העפיל עם הקבוצה לגמר גביע המדינה, בו עלה כמחליף במהלך המחצית השנייה ובהמשך הוחלף בשניות הסיום של ההארכה, בה הפסידה הפועל 2-1 למכבי תל אביב.

ב-10 באוגוסט 2021 עזב בואטנג את הפועל תל אביב, וחתם בקבוצת "אלפסבורג" מליגת העל השוודית.

קישורים חיצוניים
----------------

ויקישיתוף מדיה וקבצים בנושא **עמנואל בואטנג** בוויקישיתוף

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net

הערות שוליים
------------

1. ↑  עמנואל בואטנג: "אני יכול להגיע להישגים גדולים עם הפועל תל אביב", באתר וואלה!‏, 19 בספטמבר 2018
2. ↑  איציק כלפי, ‏בואטנג עוזב את הפועל ת"א, חתם באלפסבורג, באתר ONE‏, 10 באוגוסט 2021
**עמנואל דמיטרייב-ממונוב** (ברוסית: **Эммануи́л Дми́триев-Мамо́нов**;‏ 19 בינואר 1824 – 30 בדצמבר 1883) היה צייר ואמן פורטרטים רוסי. הוא גם עבד כמעצב ספרים וכקריקטוריסט והיה היסטוריון אמנות מוערך שתמך בתנועת הסלאבופיליה.

ביוגרפיה
--------

אביו, אלכסנדר, היה קצין צבא וצייר צבאי, ובשנת 1820 היה ממייסדי החברה הקיסרית לעידוד האמנויות.

בשנת 1840 הוא נכנס לפקולטה למשפטים באוניברסיטת מוסקבה, אבל עבר ללימודים באקדמיה הקיסרית לאמנויות. בהיותו שם, התוודע גם לחוג הסלאבופיליה ויצר רישומי דיוקן שלהם.

בשנות ה-50 של המאה ה-19 הוא הפך לסטודנט מן המניין בבית הספר לציור, פיסול ואדריכלות במוסקבה, ועם סיום לימודיו התמקד כצייר פורטרטים מקצועי ועד מהרה הפך לפופולרי מאוד בקרב בני האצולה. בין אלה שצייר היו קונסטנטין אקסאקוב, פיוטר קירייבסקי, ניקולאי יאזיקוב, ניקולאי גוגול ואלכסי חומיאקוב, שהפך לחבר קרוב שלו. במהלך השנים הללו הוא גם פרסם את עבודותיו הראשונות על תולדות האמנות, כולל חיבור שהיה ביקורתי על המאסטרים ההולנדיים.

בשנת 1858, האקדמיה העניקה לו רשמית את התואר "אמן דיוקן". באותה שנה, הוא היה אחד מארבעים ושמונה החותמים על מכתב מחאה נגד התבטאויות אנטישמיות של ולדימיר זוטוב ופבל שפילייבסקי.

בשנת 1860 קיבל מלגה מהאקדמיה שאפשרה לו ללמוד לאירופה. הוא ביקר בפריז ובדרזדן, ולאחר מכן השתקע באיטליה, אך מעולם לא איבד קשר עם חבריו ברוסיה. אי ההסכמה הראשונה שלו עם חבריו הסלאבופילים הגיעה ב-1863, כאשר התנגד לביקורת שלהם על מרד ינואר וקרא לצאר לתת לפולין את חירותה. בתחילת שנות ה-70, הוא נטש לחלוטין את הפאן-סלאביזם. ברומא התחבר גם עם חוג אמנים רוסים שכלל את מיכאיל בוטקין ופיודור ברוניקוב והתוודע למיכאיל באקונין, שהכיר לו את המרקסיזם.

ב-1874 חזר לרוסיה. הוא התיישב בסנט פטרסבורג ב-1879.

הוא נפטר, בעקבות התדרדרות מצב בריאותו ב-1883.

גלריה
-----

* ניקולאי גוגול, 1852 ניקולאי גוגול, 1852
* אימאם שימאלי, 1860אימאם שימאלי, 1860
* צ'זוב, 1840 צ'זוב, 1840
* פבלוב, 1948פבלוב, 1948

קישורים חיצוניים
----------------

ויקישיתוף מדיה וקבצים בנושא **עמנואל דמיטרייב-ממונוב** בוויקישיתוף

הערות שוליים
------------

1. ↑  **Работы художника Э. А. Дмитриева-Мамонова**. (ברוסית)
**ג'ויס מקדוגל** (באנגלית: **Joyce McDougall**;‏ 26 באפריל 1920 – 24 באוגוסט 2011) הייתה פסיכולוגית ניו זילנדית-צרפתייה. מקדוגל חיברה 5 ספרים העוסקים בתחום הפסיכואנליזה וכן מאמרים רבים.

ביוגרפיה
--------

ג'ויס מקדוגל נולדה בדנידין שניו זילנד להרולד קרינגטון, סוחר, וליליאן בלקלר. היא הייתה הבכורה ולה אחות צעירה. משפחתה הייתה משפחת מהגרים מאנגליה.

בילדותה בילתה בחגים בביתה של סבתה, ונהגה באופן קבוע לפתח דלקת עור חריפה מיד לאחר הגעתה. כשהייתה בת חמש, קישרה בין הנוכחות של סבתה לסימפטומים, דבר שעורר בה עניין ומשך אותה ללימודי הפסיכולוגיה.

היא החלה ללמוד פסיכולוגיה באוניברסיטת אוטגו ועבדה כיועצת משפחתית בדנידין ובאוקלנד.

בשנת 1941 נישאה לג'ימי מקדוגל, מורה. בנה הבכור, מרטין, נולד כשנה מאוחר יותר. בתה, רוהן, נולדה בשנת 1945.

המשפחה עברה ללונדון בשנת 1949 כדי שמקדוגל תוכל להשלים את הכשרתה הפסיכולוגית.

מקדוגל התקבלה ללימודים במרכז אנה פרויד, שם השלימה את לימודיה תוך התמחות בפסיכואנליזת ילדים ומיניות האשה.

בשנת 1952 עקרה המשפחה לפריז, שם המשיכה את לימודיה באגודה הפסיכואנליטית של פריז. בשנים שלאחר מכן פגשה את סידני סטיוארט, סופר ופסיכואנליטיקן אמריקאי, שהפך מאוחר יותר לבעלה השני.

ספרים
-----

* תיאטרוני הגוף - גישה פסיכואנליטית למחלות פסיכוסומטיות
* תיאטרוני הנפש - אמת ואשליה על הבמה הפסיכואנליטית
* פנים רבות לארוס - חקירה פסיכואנליטית של המיניות האנושית
* דו - שיח עם סמי (יחד עם סרג' לבוביצ'י)
* טענה למידה של אי - נורמליות

קישורים חיצוניים
----------------

ויקישיתוף מדיה וקבצים בנושא **ג'ויס מקדוגל** בוויקישיתוף
* לזכרה של ג'ויס מקדוגל, ד"ר ניצה ירום, אתר פסיכולוגיה עברית

הערות שוליים
------------

1. ↑  הספד לג'ויס מקדוגל, באתר The Guardian
2. ↑  Bonnefon-Tort, Laure, הספד, **The International Journal of Psychoanalysis**
3. ↑  Women Psychoanalysts in France

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007509626005171
* BIBSYS: 90356362
* BNE: XX904829
* BnF: cb11913732b (data)
* CiNii: DA02830905
* GND: 118820184
* ISNI: 0000 0000 7828 2811
* LCCN: n80103709
* LNB: 000089223
* NDL: 00514922
* NLA: 35339910
* NLG: 136446
* NTA: 068308906
* SELIBR: 252003
* SUDOC: 026999358
* Trove: 917756
* VIAF: 87811108
* WorldCat: lccn-n80103709

 |
**טגואן אלברופוס** (שם מדעי: ***Petaurista alborufus***) הוא מין של מכרסם מקבוצת הסנאים הדואים. הוא חי בטבע במזרח אסיה ובצפונה של דרום אסיה והודו-סין באזורי יערות הרריים בגובה של 800-3,500 מטר.

מין סנאי זה הוא אחד הגדולים שבסנאים המעופפים, אף שיש מתחרים על תואר זה. הוא מגיע לאורך 35–58 ס"מ, בעל זנב באורך 43-61.5 ס"מ ומשקלו 1,231-1,930 גרם, אם כי הוא נשקל רק לעיתים נדירות. הפרט הכבד שבסנאים אלה מטאיוואן הגיע למשקל 4,290 גרם, מה שהופך אותו ליונק הגולש הכבד ביותר. ואולם בדיקות מהיבשת השוו אותו למשקלם של סנאים דומים, במשקל 885-1,930 בממוצע. הסנאי בעל פרווה ארוכה בצבע אדמדם-לבן וצהוב חיוור ובעל פנים ורגליים לבנים, עיניים שחורות המוקפות בטבעת ורודות והאף ורוד. הוא בעל זנב מוארך וכפלי עור העוזרים לו לדאות. סנאי יכול למתוח את גפיו מעץ גבוה ולגלוש למרחק של 400 מטר.

סנאי זה הוא פעיל לילות, אז הוא יכול להימנע מטריפה בידי עופות דורסים גדולים כמו נצים ועקבים אך לא מדורסי לילה וחתוליים ולכן הוא נשמר בקרבת מאורתו. הסנאי בתורו ניזון מעלים, פירות, אגוזים וחרקים.

קישורים חיצוניים
----------------

ויקישיתוף מדיה וקבצים בנושא **טגואן אלברופוס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ITIS
* NCBI
* GBIF
 |

הערות שוליים
------------

1. ↑  טגואן אלברופוס באתר הרשימה האדומה של IUCN
**טֵגוּ תַּנִּינִי** (שם מדעי: *Dracaena*) הוא סוג של לטאות ממשפחת הטגואיים החיים ביערות גשם באמריקה הדרומית. בסוג ישנם 2 מינים.

מאפיינים
--------

לטאות אלה הם הגדולות בבני קבוצת דמויי לטאה והם יכולות להגיע לאורך 120 ס"מ ולמשקל 4.5 קילוגרם. לטאות אלה כשמם מזכירות תנינים או קיימנים והם בעלי ראשים כבדים עם צוואר חסון, קשקשים גרמיים כמו לתנין והם חיים הרבה מזמנם בתוך מימי הביצות והנהרות של דרום אמריקה. הם יודעים גם לטפס על עצים טוב. ללטאות אלה ראשים אדמוניים צבועים וקשקשים גביים צהובים. 

מינים אלה הם טורפים הניזונים מיצורים מימיים קטנים ביניהם: חלזונות, דגים שונים, סרטני נהרות, צדפות ואף צבי מים שונים. הלסתות הגדולות עוזרות להם לרסק את טרפם.

מיני הסוג
---------

* טגו תניני צפוני (*Dracaena guianensis*).
* טגו תניני פרגוואי (*Dracaena paraguayensis*).

קישורים חיצוניים
----------------

ויקישיתוף מדיה וקבצים בנושא **טגו תניני** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* ADW
* ITIS
* NCBI
* GBIF
 |

* טגו תניני, באתר אנציקלופדיה בריטניקה (באנגלית)
**טֵגו ארגנטינאי** (שם מדעי: *Tupinambis merianae*) היא מין זוחל מתת-סדרת הלטאות והגדול שבמיני הלטאות בסוג טגו (*Tupinambis*).

מאפיינים
--------

הטֵגו הארגנטינאי חי ביערות טרופיים וסוואנות בדרום אמריקה ובארגנטינה (ומכאן שמו). רמת האינטליגנציה שלו גבוהה מהרגיל, וכנראה שהוא מנסה למשוך את תשומת לבם של בני אדם שאיתם הוא בא בקשר, בדומה לכלב או חתול. הוא ערני מאוד במהלך כל השנה. הוא חיית מחמד טובה, כי יש לו נטייה להיקשר לבעליו ובדרך כלל צייתני כבוגר.

גוף הטגו צבוע בקווים חומים וצהובים, וכך גם ברגליו הקדמיות, האחוריות ובזנבו. אורך גופו של הטגו הארגנטינאי יכול להגיע עד ל-1.7 מטר, אולם אורכם בדרך כלל כ-1.5 מטר. הזכר גדול מהנקבה.

כמו זוחלים אחרים, בסתיו הוא נכנס לתרדמת ומתעורר עם שכיכת הטמפרטורה. הטגו אוכל כל. הטגו הוא לא לטאה חברתית, אלא נמצא לבד או עם נקבה. הנקבות יכולות להטיל עד 65 ביצים, אשר בוקעות לאחר כ-130 יום. תוחלת חייו בטבע היא בממוצע 15 עד 20 שנה.

קישורים חיצוניים
----------------

ויקישיתוף מדיה וקבצים בנושא **טגו ארגנטינאי** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* NCBI
* GBIF
 |

* מידע על הטגו הארגנטינאי, אתר גן החיות התנ"כי
* Argentine Tegu (Tupinambis merianae) Care Sheet
* טגו ארגנטינאי: הלטאה הפולשת זורעת פאניקה בפלורידה, מתוך "הזנב הארוך" 12 אוקטובר 2013

טגו ארגנטינאי בגן החיות במינכן.



1. ↑  טגו ארגנטינאי באתר הרשימה האדומה של IUCN
**מהירות אווירית אמיתית** (באנגלית: **True airspeed**, או בקיצור: **TAS**) הוא מושג מתחום התעופה הבא לתאר את מהירותו של כלי טיס ביחס לגוש אוויר בתוכו הוא נמצא. ידיעת המהירות האווירית חשובה מאוד לטייס, שכן במטוסים היא קובעת את גודל העילוי הנוצר על ידי הכנפיים, אם אין מספיק עילוי המטוס עלול לאבד עילוי ולהזדקר.

מהירות אווירית יכולה להיווצר גם כאשר כלי הטיס אינו בתנועה כלל ביחס לקרקע (זאת בניגוד למהירות קרקעית), וזאת על ידי רוחות. ישנן אף ציפורים, בעיקר דורסים, המשתמשות ברוח על מנת לרחף מעל נקודה מסוימת, בדרך כלל למטרות ציד.

תוספת המילה "אמיתית" למושג באה להדגיש שזו אכן המהירות שבה האוויר זורם סביב כלי הטיס בכיוון בו אנו מודדים, בעוד שמהירות אווירית מכשירית היא המהירות הנמדדת על ידי מכשיר המדידה בכלי הטיס, שעם השינוי בגובה הטיסה מידת דיוקו יורדת עקב שנוי לחץ האוויר.

ניסוח מתמטי
-----------

מהגדרת המהירות האווירית עולה כי:
{\displaystyle {\vec {V}}\_{A}\ ={\vec {V}}\_{G}\ -{\vec {V}}\_{W}\ }  

ההגדרה לעי"ל נכונה עבור מהירות אווירית באופן כולל, אך נרצה לפתח ביטוי למהירות האווירית כפי שהיא נמדדת במכשיר המדידה בכלי הטיס - **בטיסה ישרה ואופקית**.  

לכן נניח שלפי התרשים משמאל המהירות האווירית נמדדת לפי כיוון ציר ה-Y
  

\alpha  - הזווית בין כיוון ציר ה-Y לכיוון המהירות הקרקעית (זווית החלקה).  

\delta - הזווית בין כיוון ציר ה-Y לכיוון מהירות הרוח.  

סכום ההטלים על ציר ה- Y:  

{\displaystyle V\_{A,Y}=V\_{G}\cos \alpha +V\_{W}\ cos(180-\delta )}  

מהירות אווירית בטיסה ישרה ואופקית נתונה בביטוי:  

{\displaystyle V\_{A,Y}=V\_{G}\cos \alpha -V\_{W}\ cos\delta }

קישורים חיצוניים
----------------

* avc.obsment.com - מחשבון למהירויות טיסה.
**ג'רמי טוליאן** (בגרמנית: **Jeremy Toljan**, נולד ב-8 באוגוסט 1994 בשטוטגרט שבגרמניה) הוא כדורגלן גרמני המשחק בססואולו מהליגת העל האיטלקית בעמדת המגן הימני.

קריירת מועדונים
---------------

טוליאן נולד בשטוטגרט, ושיחק כנער בקבוצות המקומיות, שטוטגרטר קיקרס ושטוטגרט. בשנת 2011 החל לשחק בנוער של הופנהיים, ובאוקטובר 2013 ערך את הופעת הבכורה בקבוצה הבכירה בבונדסליגה, כאשר שיחק 90 דקות בתיקו 2-2 מול מיינץ 05, וערך עוד תשע הופעות עד לתום עונת 2013/14. בעונת 2014/15 מיעט יחסית לשחק בקבוצה הבכירה, אך בעונת 2015/16 קיבל הזדמנויות רבות יותר, ושיתף פעולה בהגנת הקבוצה עם ניקלאס זולה, פביאן שר ופאבל קדראבק, כשהוא מציג יכולת טובה מאוד. ב-30 באוגוסט 2017 חתם טוליאן לחמש שנים בבורוסיה דורטמונד.

בינואר 2019 הושאל טוליאן עד לסוף עונת 2018/19 לסלטיק מליגת העל הסקוטית. טוליאן ערך עשר הופעות עד לסיום העונה, וזכה עם סלטיק בדאבל מקומי. בסיום העונה, חזר טוליאן לדורטמונד. ב-10 ביולי 2019 הושאל לססואולו לעונה אחת.

קריירה בינלאומית
----------------

עבור טוליאן קיימת אפשרות לשחק בנבחרת ארצות הברית ועבור נבחרת קרואטיה, בזכות שורשיו. טוליאן דחה בקשה מארצות הברית להצטרף אל הנבחרת, מאחר שהוא מעוניין לשמור על האפשרות לייצג את גרמניה בנבחרת הבוגרת.

טוליאן שיחק בכל הנבחרות הצעירות של גרמניה, ובאוגוסט 2016 השתתף עם נבחרת גרמניה האולימפית באולימפיאדת ריו דה ז'ניירו, וזכה עמה במדליית כסף, לאחר הפסד בגמר לנבחרת ברזיל האולימפית בבעיטות הכרעה.

תארים
-----

עם נבחרת גרמניה האולימפית:

* אולימפיאדת ריו דה ז'ניירו (2016): מדליית כסף

עם סלטיק:

* אליפות ליגת העל הסקוטית: 2018/19
* הגביע הסקוטי: 2018/19

קישורים חיצוניים
----------------

ויקישיתוף מדיה וקבצים בנושא **ג'רמי טוליאן** בוויקישיתוף

* פרופיל, באתר Transfermarkt
* פרופיל, באתר Fussballdaten.de (בגרמנית)
* פרופיל, באתר Soccerway
* פרופיל, באתר WorldFootball.net

| **נבחרת גרמניה – אולימפיאדת ריו דה ז'ניירו (2016)** |
| --- |
| 1 הורן • 
2 טוליאן • 
3 קלוסטרמן • 
4 גינטר • 
5 זולה • 
6 סוון בנדר • 
7 מאייר • 
8 לארס בנדר • 
9 זלקה • 
10 גורצקה • 
11 בראנדט • 
12 הות •
13 מקס • 
14 באואר •
15 כריסטיאנסן •
16 פרומל •
17 גנאברי •
18 פטרסן •
22 אולשלאגל •
מאמן: רובש | גרמניהגרמניה |
**DS 9** היא מכונית מנהלים במרכב סדאן, בעלת חמישה מקומות ישיבה, שמיוצרת על ידי DS אוטומובילס משנת 2020. היא נחשפה בפברואר 2020. היא המכונית הראשונה של DS שמשווקת גם באירופה ואסיה אך מורכבת בסין בלבד.

היא המתחרה הישירה של DS במכוניות כגון: אאודי A6, מרצדס E קלאס וב.מ.וו סדרה 5.

עיצוב
-----

עיצוב המכונית קיבל השראה מפיג'ו 508 ודומה מאוד למרצדס-בנץ CLA-קלאס עם הגג המשופע ועיצוב החיצוני המעניק ל-DS 9 עיצוב קופה. העיצוב הפנימי מפואר כיאה ל-DS. פנים המכונית כולל טכנולוגיות מעודכנות וחדשות במסכי המגע ולוח המחוונים יחד עם נוחות לנוסעים ומרווח גדול לרגליים.

מפרט טכני
---------

היא משווקת עם שלושה מנועים, הראשון, מנוע בנזין בנפח 1.6 ליטר טורבו המספק 225 כ"ס. השני, מערכת הנעה היברידית פלאג-אין המשלבת בין מנוע בנזין למנוע חשמלי המספקים יחד 225 כ"ס עם סוללת ליתיום יון בקיבולת 11.9 קוט"ש המאפשרת טווח נסיעה חשמלי של 40 עד 50 ק"מ. השלישי, גם מערכת הנעה היברידית פלאג-אין המשלבת בין מנוע בנזין למנוע חשמלי המספקים יחד 360 כ"ס עם סוללת ליתיום יון בקיבולת 11.9 קוט"ש. לכל המנועים תיבת הילוכים אוטומטית בעלת שמונה הילוכים.

קישורים חיצוניים
----------------

ויקישיתוף מדיה וקבצים בנושא **DS 9** בוויקישיתוף
* 

* אתר האינטרנט הרשמי של DS 9

הערות שוליים
------------

1. ↑  DS9 נחשפה: מכונית הסאלון של DS, באתר קארטיוב, ‏24 בפברואר 2020
2. ↑  Caradisiac.com, La berline DS8 aperçue pour la première fois, Caradisiac.com (בצרפתית)
יעקב ריזר, 1936
**יעקב ריזר** (רייזר) (6 בינואר 1893 – 14 בנובמבר 1974) היה מהנדס ישראלי יליד גליציה. שימש כמהנדס ראשי ומנהל המחלקה הטכנית בסוכנות היהודית. בשנים 1939–1941 שימש כראש המפקדה הארצית של ארגון "ההגנה".

ביוגרפיה
--------

ריזר נולד בעיירה בעלז שבגליציה שתחת שלטון האימפריה האוסטרו-הונגרית. סיים לימודים תיכוניים בגימנסיה בלבוב. ב-1915 סיים את לימודיו לתואר מהנדס מוסמך בפוליטכניקום בווינה שבאוסטריה. בהמשך עבד כמהנדס בווינה ובלבוב, ובמקביל עסק בפעילות ציונית. ריזר השתתף עם אורי צבי גרינברג ופעילים נוספים בהוצאת ירחון ראשון בעברית בעירו לבוב.

בשנת 1924 עלה ריזר לארץ ישראל ועבד בסולל בונה. בינואר 1928 התמנה למהנדס הראשי ולמנהל המחלקה הטכנית של הסוכנות היהודית. במסגרת תפקידו היה שותף בתכנון יישובי חומה ומגדל ונמל תל אביב. ריזר שימש בתפקידו בסוכנות עד צאתו לגמלאות בשנת 1959.

ריזר היה נשיא אגודת המהנדסים והאדריכלים בארץ ישראל בין השנים 1935–1938.

בשנים 1939–1941 שימש ריזר בתפקיד ראש המפקדה הארצית (רמ"א) של ארגון ההגנה. כינויו בארגון היה "המהנדס".

ריזר נפטר ב-1974, ונקבר בהר המנוחות בירושלים.

לקריאה נוספת
------------

* יהודה סלוצקי, **ספר תולדות ההגנה**. הוצאת מערכות והוצאת עם עובד, 1954–1972.

קישורים חיצוניים
----------------

* פרוטוקול של התייעצות בשאלת בניין הנקודות היישוביות מבחינת הביטחון – דיון בהשתתפותו של ריזר, מתוך: **ניסויים במרחב – פרקים בגאוגרפיה יישובית של ארץ ישראל**, פרקים 1–4

הערות שוליים
------------

1. ↑  דו"ח האקסקוקטיבה של ההסתדרות הציונית לקונגרס הציוני ה-16. דין וחשבון המחלקה להתיישבות חקלאית
2. ↑  יעקב ריזר באתר לשכת המהנדסים האדריכלים והאקדמאים במקצועות הטכנולוגיים בישראל.
**ג'רמי לנגפורד** (נולד ב-1956) הוא אמן ופסל בזכוכית בריטי-ישראלי. פיתח שיטות עבודה ייחודיות באמנות הזכוכית. יצירותיו מוצגות באתרים רבים ברחבי העולם, חלקם אתרים יהודיים. יצירתו המוכרת ביותר בישראל היא "שרשרת הדורות" במנהרות הכותל.

ביוגרפיה
--------

ג'רמי לנגפורד נולד בלונדון שבאנגליה. אביו, בארי לנגפורד (אנ'), היה עורך ובמאי ב-BBC, ומן הבמאים הראשונים של הטלוויזיה הישראלית. אחותו של ג'רמי, היא קרוליין לנגפורד, שחקנית ואשתו השנייה של אסי דיין ואחיינו הוא ליאור דיין. שם המשפחה המקורי של ג'רמי לנגפורד היה לליוולד, משפחתו ילידת הולנד. לנגפורד קשור לג'וזף לליוולד (אנ'), עורך העיתון "הניו יורק טיימס", ולרב ארתור לליוולד (אנ'), פעיל זכויות האזרח. סבא רבא של ג'רמי לנגפורד היה בדרן חצר מלכותי בבריטניה (שהתמחה בשריקות) ששירת בחצרו של אדוארד השביעי ופתח את מפעל הסבון של סלומאן.[דרוש מקור]

ג'רמי לנגפורד עבר מאנגליה למלבורן שבאוסטרליה כשהיה בן 13. בגיל 15 התחיל להתעניין ולשחק עם זכוכית. תחילה הוא המיס בקבוקי זכוכית בתנורי קרמיקה ישנים ומחומרי הגלם המותך הכין את עבודות הוויטראז' הראשונות שלו.
בגיל 18 חזר לאנגליה ללמוד בבית הספר לקולנוע בלונדון, ושם פגש אמן זכוכית אשר לימד אותו טכניקות שונות לשימוש בזכוכית.

בשנות ה-70 פתח לנגפורד סטודיו בלונדון, ובמקביל שהה גם בישראל. בתקופה זהו התנסה בעבודה בזכוכית רבודה (שכבות זכוכית) ליצירת פסלים אמנותיים. כיום הוא רב אמן בתחום הפיסול בזכוכית וויטרז'ם ויצירותיו מוצבות במקומות רבים בעולם.

לנגפורד היה נשוי ליעל (שם רווקות: ז'וסלין איתח), חוקרת כימיה קוונטית (נפטרה ב-15 בנובמבר 2009), יחד יש להם 5 ילדים. בני הזוג עסקו בפרויקט העוסק בחקירת הקשר שבין אמנות, גלי מוח ומודעות.

פעילות מקצועית
--------------

לנגפורד עסק לאחרונה בפרויקטים במקומות שונים בארצות הברית. בין היתר מוצגות עבודות שלו בניו יורק, בלוס אנג'לס ובפלורידה. עבודות מגוונות שלו מוצבות בבתי כנסת רבים ברחבי ארצות הברית. עבודה נוספת שלו, הכוללת אנדרטה להנצחת זיכרון השואה ובה נעשה שימוש בשלושים טכניקות שונות לעבודה בזכוכית, תוצב בקרוב בבוורלי הילס שבקליפורניה.

הפרויקט המפורסם ביותר של לנגפורד בישראל הוא מרכז שרשרת הדורות-פרויקט המוצב ליד מנהרות הכותל בירושלים. המיצג כולל 9 יצירות זכוכית (במשקל כולל של 150 טון) המתארות בשפה מיוחדת את ההיסטוריה של העם היהודי מימי האבות ועד לימינו אלה. האתר זכה בפרס THEA לאתרים מיוחדים מחברת דיסני (2007).

עבודות בולטות
-------------

עבודותיו מוצבות בין היתר ב:

* שרשרת הדורות במנהרות הכותל. העיר העתיקה, ירושלים
* אוהל קדושים בישיבת פוניבז', בני ברק
* מלון וולדורף אסטוריה, ירושלים
* מוזיאון מגדל דוד, העיר העתיקה, ירושלים
* אוניברסיטת בר-אילן, רמת גן
* נמל התעופה בן-גוריון, לוד
* המוזיאון הבריטי, לונדון, אנגליה
* מלון הילטון, Mayfair, לונדון, אנגליה
* מרכז עולמי ליהדות בוכרה ניו יורק
* קהילת "עץ חיים" –לוס אנג'לס, לוס אנג'לס
* המגדלים של טראמפ, Sunny Isles Beach, פלורידה - שלושה פסלים מונומנטליים.
* מלון ארבע העונות, מיאמי
* קידוש לבנה בית הכנסת המרכזי, רבבה

קישורים חיצוניים
----------------

ויקישיתוף מדיה וקבצים בנושא **ג'רמי לנגפורד** בוויקישיתוף
* אתר האינטרנט הרשמי של ג'רמי לנגפורד
**RTR-Planeta** הוא השירות הבינלאומי של VGTRK, חברת שידור בבעלות המדינה ברוסיה. זהו ערוץ בינלאומי הזמין ברחבי העולם באמצעות כבלים ולוויין. למעשה, RTR Planeta היא הספקית היחידה של תוכניות טלוויזיה בשפה הרוסית לאזור אסיה-פסיפיק המכוסה על ידי לוויין AsiaSat 2. כדי להגביר את נגישות התוכן שלו לצופי הערוץ אומץ שימוש בטכנולוגיות חדשות ובשידור באמצעות IPTV, ADSL וברשתות מתקדמות אחרות.

באוקטובר 2009 נוצרה במיוחד גרסה נפרדת של ערוץ הטלוויזיה ששודרה באמצעות לוויין אאוטלסאט 36A לצופי טלוויזיה אוקראינים. הדבר נעשה מכיוון שב-1 בנובמבר 2008 דרשה מועצת השידור והרדיו האוקראינית כי מפעילי הכבלים (האוקראינים) יסירו את ערוצי הטלוויזיה הרוסיים שלא אימצו את החקיקה האוקראינית מרשימות השידור שלהם. ההחלטה השפיעה בעיקר על RTR-Planeta, הערוץ הראשון ורשת TV Center. כמו כן, באותה עת, הוא נבנה על ידי אלקטל ספייס מבוסס על הלוויין Spacebus-3000B2, ששוגר בטיסת הבכורה של רקטת אטלס III.

ב-1 במאי 2010, RTR Planeta חזרה לרשתות הכבלים האוקראיניות.

חרם ליטאי
---------

באפריל 2015 נחסמו שידורי RTR Planeta לשלושה חודשים על ידי ליטא בגלל מה שהיא טענה כתעמולה ועידוד "אלימות והפעלת מלחמה". נציבות הרדיו והטלוויזיה של ליטא הסבירה כי RTR Planeta מציגה את האוקראינים כאויבי רוסיה ומפגינה בזלזול לשלמותה הטריטוריאלית של אוקראינה.

חרם לטבי
--------

ב־31 בינואר 2019 נחסמו שידורי RTR Planeta במשך שלושה חודשים בלטביה בגלל העברת "נאומי תעמולה ושנאה, שנחשבו לעודד אלימות". כמה מנאומי השנאה עודדו את הצופים לתלות אוקראינים בגלל השקפותיהם הפוליטיות. זו הייתה הפעם השנייה שהערוץ קיבל איסור בלטביה, הפעם הקודמת הייתה בשנת 2016, אז הואשם הערוץ בהפיץ מידע כוזב.

גלריה
-----

* לוגו RTR מולדובהלוגו RTR מולדובה
* 
* לוגו RTR אירופהלוגו RTR אירופה
* 
* 
* 
* 
* לוגו RTR בלארוסלוגו RTR בלארוס
* לוגו החל מ-1 ביולי 2002 עד 31 בדצמבר 2009לוגו החל מ-1 ביולי 2002 עד 31 בדצמבר 2009
* הלוגו החל מ-30 במאי 2010הלוגו החל מ-30 במאי 2010

קישורים חיצוניים
----------------

ויקישיתוף מדיה וקבצים בנושא **RTR Planeta** בוויקישיתוף
* אתר האינטרנט הרשמי של RTR Planeta
*

הערות שוליים
------------

1. ↑  TV channel RTR-Planeta proposes special version for Ukraine, Kyiv Post (October 13, 2009)
2. ↑  ‘Lithuania creates precedent in EU by banning Russian TV station’, Delfi, April 10, 2015
3. ↑

| רשתות טלוויזיה עיקריות בפדרציה הרוסית רוסיהרוסיה |
| --- |
| הרשת הרוסית לשידורי רדיו וטלוויזיה |
| החבילה הראשונה | הערוץ הראשון • רוסיה-1 • Match TV • ‏НТВ • ערוץ 5 • רוסיה-תרבות • קרוסלה • רוסיה-24 • הערוץ הציבורי • TV Center |
| החבילה השנייה | REN TV • ‏CTC • ספאס • דומשניי • THT • TV3 • יום שישי • MIR • זבזדה • Muz-TV |
| כבלים ולווין |
| ערוצים נוספים | RTVi • 2x2 • מוסקבה 24 • מוסקבה. אמון • RTR Planeta |
| ערוצי חדשות ובידור | רוסיה-24 • Russia Today ‏ • RBK • גשם |
| ערוצי מוזיקה | Russian Music Box •‏ Muz-TV |
| ערוצי ילדים ונוער | Nickelodeon • Disney |
| ערוצי טבע ומדע | Discovery • National Geographic |
| ערוצי עבר | רוסיה-2 • TV-6 |
| שונות | VGTRK‏ • Tricolor TV • ‏NTV Plus • ‏Star Media • גזפרום מדיה • מגדל אוסטנקינו • National Media Group • גזפרום-מדיה • CTC Media‏ • UTH רוסיה |
**RTL 7** הוא הערוץ השלישי של קבוצת RTL בהולנד, והושק ב-1 בספטמבר 1995. RTL 7 מוגדר כערוץ לגברים ומשודרים בו סרטי פעולה, ריאליטי, כדורגל, ספורט מוטורי ותוכניות אירוח בנושא ספורט. בעבר בשעות היום שידר ערוץ RTL Z שהוא ערוץ עסקי ופיננסי, עד ש-RTL Z קיבל רישיון שידור ב-7 בספטמבר 2015.

הערוץ משודר באופן רשמי תחת רישיון של לוקסמבורג, וכך הוא נמנע מהפיקוח הנוקשה של הרשויות ההולנדיות בעוד בלוקסמבורג הפיקוח פחות קפדני.

היסטוריה
--------

### ורוניקה (1995–2001)

הערוץ החל לשדר ב-1995 תחת המותג "ורוניקה" והיה מיזם משותף של RTL 5, RTL 4 ו-Veronica Association.

בשנה הראשונה הערוץ שידר הרבה סדרות טלוויזיה אמריקאיות, ובהן בוורלי הילס 90210, מלרוז פלייס, משמר המפרץ ואחרות. בסוף השנה הראשונה הוריד הערוץ את כל התוכניות הקשורות לחדשות ומיצב את עצמו כערוץ בוגר-צעיר עם תוכניות בעלות אופי פרובוקטיבי. בשנים שלאחר מכן היה הערוץ חלוץ בתחום הטלוויזיה על ידי הצגת מגוון רחב של תוכניות, והיה הערוץ שהשיק בשנת 1999 את תוכנית הריאליטי המצליחה האח הגדול.

בשנת 2000 הודיע ארגון ורוניקה כי יפרוש מהמיזם המשותף כיוון ורצה להקים ערוץ טלוויזיה עצמאי. לבסוף בשנת 2003 חתם הארגון על עסקה עם SBS.

### יורין (2001–2005)

RTL נאלצו לשנות את שם הערוץ. בתחילה הוצע השם ME אך חברת אופנה בהולנד התלוננה על הדמיון בין שם הערוץ לשמה. לבסוף מותג הערוץ מחדש תחת השם יורין ב-2 באפריל 2001.

### RTL 7 (מאז 2005)

כאשר איל המדיה ההולנדי וממציא "האח הגדול" ג'ון דה מול ייסד את חברת ההפקה טלפה, והחל ליצור קשרים עם מנחי טלוויזיה הולנדיים פופולריים רבים, בקבוצת RTL התעורר הצורך לארגן מחדש את ערוצי הטלוויזיה שלה, ומלבד התחדשות פיזית, השתנו ערוצים RTL 4, RTL 5 ו-Yorin. כדי להדגיש את הקשר בין שלושת הערוצים, הוחלף השם Yorin על ידי RTL 7 ב-12 באוגוסט 2005. מבחינת תוכן, כל התוכניות של Yorin הועברו ל-RTL 5 ובוצעו מעברים שונים בין תוכניות טלוויזיה של הקבוצה.

המספר 7 נבחר (במקום 6, שיותר הגיוני כיוון שיוצר רצף בין ערוצים 4,5,6) כיוון שבאותה תקופה בה הערוץ המקורי, ורוניקה נוסד, הערוצים המסחריים SBS 6 ו-TMF עלו לאוויר.

ב-15 באוקטובר 2009 החלו ערוצים RTL 7 ו-RTL 8 לשדר בהפרדה גבוהה.

תוכניות
-------

RTL 7 משדר תוכניות רבות בנושא ספורט, כגון כדורגל, ספורט מוטורי ועוד, אם כי סיקור ספורט מוטורי מהווה עיקר שידורי הספורט של הערוץ, כשזה כולל שידור חי של טורניר פורמולה 1 ואת מוטו GP.

טלטקסט
------

הערוץ הציע בעבר שירות טלטקסט, עד שהופסקה פעילותו ב-1 באפריל 2017.

גלריה
-----

* סמליל הערוץ בין 2001 עד 2005סמליל הערוץ בין 2001 עד 2005
* סמליל הערוץ בין 2010 עד 2017סמליל הערוץ בין 2010 עד 2017
* סמליל הערוץ מאז 2017סמליל הערוץ מאז 2017

ראו גם
------

* TV3
* 3sat
* TV4

קישורים חיצוניים
----------------

ויקישיתוף מדיה וקבצים בנושא **RTL 7** בוויקישיתוף
* 

* אתר האינטרנט הרשמי של RTL 7 (בהולנדית)

הערות שוליים
------------

1. ↑  "Nederland is met RTL Z tv-zender rijker" (בהולנדית). נבדק ב-2018-04-06.
2. ↑  Veronica (HMG) - Beeld en Geluid Wiki, www.beeldengeluidwiki.nl (בהולנדית)
3. ↑  Nieuwsselectie: Media, retro.nrc.nl
**פנינה זר** (**זילברשטין**) (18 בנובמבר 1930 – 8 בספטמבר 2005) הייתה סופרת ילדים ונוער ישראלית, המוכרת בזכות ספרה "לוחמים בלילה" על הקצין הבריטי אורד צ'ארלס וינגייט.

ביוגרפיה
--------

זר נולדה בתל אביב, ובה גדלה. סיימה את לימודיה בתיכון חדש. היא למדה טבע מיהושע מרגולין והייתה חובבת צפרות. זר הצטרפה לתנועת הנוער המחנות העולים ובמלחמת העצמאות התגייסה יחד עם חברי התנועה לפלמ"ח ושירתה בחטיבת יפתח (הגדוד השלישי).
לאחר המלחמה למדה בחוג לחינוך בסמינר הקיבוצים, בחוג לחינוך באוניברסיטת תל אביב ובבית הספר הגבוה להשתלמות מורים. לימדה בבתי ספר עממיים בקיבוץ חולתה, בשכונות עוני בדרום תל אביב ובגבעתיים.
אחד הפדגוגים שהשפיעו עליה היה א.ס. ניל, שהקים את בית הספר הפתוח הראשון בעולם, סאמרהיל.
זר עסקה באופן מתמיד ביצירת דרכים חדשות ומשחקיות שנועדו לקרב את תלמידיה לאהבת השפה העברית. אותן דרכים חדשות הקנו לה הצלחה רבה בכיתות שבהן לימדה ובעקבות כך הוזמנה על ידי משרד החינוך לכתוב תוכניות לימוד ולהדריך מורים.
בזכות אהבתה להוראה, חוש ההומור שלה והאמון שרחשה לתלמידיה, הייתה מורה אהובה.

עבודתה הספרותית
---------------

סיפוריה הראשונים ראו אור בשנת 1953 בשבועון לילדים "הארץ שלנו". במשך מספר שנים ערכה בשבועון זה מדור בשם "הלל המדריך", שבו השיבה על שאלות הקוראים.
בשנת 1971 ראה אור בהוצאת עם עובד ספרה "אורד וינגייט הידיד הלוחם" (או כפי שנקרא מאוחר יותר, "לוחמים בלילה"), ביוגרפיה סיפורית של אורד וינגייט. בשנת 1972 זיכה אותה הספר בפרס למדן. הספר זכה להצלחה אדירה ופורסם במהדורות רבות.

ספרה
----

* **אורד וינגייט – הידיד הלוחם**; רישומים ומעטפת מאת מילוא שור, תל אביב: עם עובד ('ספריית דן חסכן'), תשל"א.
	+ מהדורה חדשה: **לוחמים בלילה: סיפורו של אורד וינגייט**, ירושלים: יד יצחק בן-צבי ('סדרת ראשונים בארץ'), תשנ"ב 1992.

קישורים חיצוניים
----------------

ויקישיתוף מדיה וקבצים בנושא **פנינה זר** בוויקישיתוף
* פנינה זר(הקישור אינו פעיל) באתר "ים הספר"
* "לוחמים בלילה" באתר עם עובד

ביקורות על ספרה:

* מאיר בראלי, ספר לילד | אורד וינגייט, דבר, 9 בפברואר 1972

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007306865705171
* ISNI: 0000 0004 0280 5400
* LCCN: nr93022018
* VIAF: 298744839
* WorldCat: lccn-nr93022018

 |
חכם **יעקב שאלתיאל ניניו** (תק"ס, 1800 – תר"ט, 1849) היה רב מקובל, מחכמי צפת.

ביוגרפיה
--------

נולד בירושלים לרב יהודה ולונה ניניו. למד בישיבת המקובלים בית-אל בירושלים, אצל ר' אברהם בכר דוד אשר מזכירו גם בספריו. נשא לאשה את אסתר שרה, בתו של החכם באשי של טבריה הרב חיים שמואל קונורטי. בעקבות הקושי הכלכלי במגורים בירושלים, עבר לגור בעיר טבריה ליד חמיו, שם יכול היה להיסמך על שולחנו ולעסוק בתורה מבלי קשיי פרנסה.

למרות קשיי פרנסה שחווה בתקופות בחייו, והצורך לנדוד ממקום למקום, כמו שמתאר בספריו, המשיך לעמול בתורה בטורח רב ונדד שינה מעיניו. היה לו קשר עם גדולי הדור בענייני נסתר, אשר העריכו אותו. ביניהם עם ר' חיים פלאג'י ששלח לו שאלה בשבט התקצ"ט בהיות הרב ניניו בקושטא, ר' יעקב ידידיה מוסאפייה, ר' מרדכי שמואל גירונדי, ר' אליעזר אלפנדרי.

סבו, ר' יעקב ניניו חי בעיר צפת וכתב את הספר קהלת יעקב, אותו הוא מזכיר בשני ספריו. היה מיוחס גם לר' משה בן חביב, מחבר ספר גט פשוט, שהיה עצמו מיוחס למחבר הספר נימוקי יוסף.

בשנת ה'תקצ"א שהה בקושטא.

את ספריו הוציא כקורבן תודה לה' על הניסים מהם ניצל. ביניהם פרעות בעיר צפת בשנת תקצ"ד, ורעידת אדמה בשנת תקצ"ז. בספרו אמת ליעקב מראה את מקורות כוונות הרש"ש בספרי ר' חיים ויטאל. הוציא לאור את החיבור "חסדי דוד" של רבי דוד מג'אר.

לרב ניניו ידועים לנו שני בנים ר' מאיר ור' אבא. בנו ר' אבא נפטר בגיל צעיר. בנוסף נולדה לו בת, שנשאה לר' אהרון אלחדיף רבה של טבריה.

נפטר בסביבות שנת תר"ט. ביקש שעל מצבתו לא יזכר דבר מגדולתו.

ספריו
-----

* אמת ליעקב - מפתח לחכמת הקבלה, יצא מחדש על ידי מכון שיח שמואל עם שו"ת שפת אמת.
* זרע יעקב - דרושים.

לקריאה נוספת
------------

* ספר אמת ליעקב (הוצאת מכון שיח שמואל), תולדות המחבר, עמ' 11–14.

קישורים חיצוניים
----------------

* יעקב שאלתיאל ניניו, באתר "החכם היומי"
* יעקב שאלתיאל בן יהודה ניניו, דף שער בספרייה הלאומית

הערות שוליים
------------

1. 1 2  ובחרת בחיים/בראשית, בוויקיציטוט

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007293231205171
* LCCN: nr95039111
* WorldCat (עם LCCN): nr95-039111

 |
**אירמה זיידלר** (בהונגרית: **Seidler Irma**; אוז'הורוד, 12 באפריל 1882 – בודפשט, 18 במאי 1911) הייתה ציירת, גרפיקאית יהודייה-הונגרייה אהבת נעוריו של ג'רג'י לוקאץ', אחותו של ארנה זיידלר.

ביוגרפיה
--------

אירמה זיידלר נולדה במשפחה יהודית כבתם של ליפוט זיידלר ושל וילמה פולאצ'ק  היא הייתה סטודנטית במכללה לאמנות שימושית בווינה, אחר כך בבירת הונגריה, כמו גם במינכן ובפירנצה. בשנת 1902 ובשנה שלאחר מכן למדה במושבת האמנים של באיה מארה, בבאיה מארה המורה שלה היה, בעלה מאוחר יותר, קארוי רטי. בשנת 1908 לקחה חלק בעבודת הציירים שפעלו כבר מחוץ למושבת האמנים. בנוסף לדיוקנאות ציירה גם נופים ותמונות מהחיים. בגיל 29 שמה קץ לחייה.

הדיווח על מותה
--------------

"דיווחנו אתמול, כי בלילה אישה צעירה לא ידועה השליכה את עצמה מגשר מרגיט לגלי הדנובה ולא ניתן היה לחלץ אותה: היא צללה ושקעה. המשטרה מצאה על הגשר במקום קפיצתה כמה מחפציה של הצעירה האובדנית, מעיל, מטרייה ותיק יד המכילים מכתב ושאר זוטות."

"כל אלה נלקחו למטה הראשי של משטרת הבירה. הם חקרו כל הלילה מי האישה האובדנית, רק הבוקר יכלו לקבוע שהיא אשתו של הצייר קארוי רטי, נולדה כאירמה זיידלר, שהייתה ציירת גם היא בעלת כישרון רציני מאוד. (...) היא הייתה אישה יפה ומעניינת למראה, כמו גם אישה שנונה וטמפרמנטית מאוד והייתה אהובה מאוד בכל מקום. בתקופה האחרונה התקדמה במיוחד באמנותה, והתכוונה להציג כמה מציוריה, שהיו כבר יצירות מתקדמות, בתערוכת השמונה." ...

"לאחר ארוחת ארבע, היא ביקרה את חברתה היקרה בשדרת ורושליגט, אשתו של מזכיר שר. שתי הנשים הלכו יחד לתערוכת השמונה, בסלון הלאומי, שם הקשיבו גם לקונצרט (שנתנו בלה ברטוק וחבריו). באולם התכנסה יחד חבורה נהדרת. סופרים, ציירים, מוזיקאים, כולם חסידי הקו המודרני. אחרי הקונצרט, גברת רטי נפרדה מהחבורה והתחילה לחזור הביתה מלווה בכמה ממכריה. הסופר בלה באלאז' והצייר דז'ה אורבן ליוו אותה זמן מה, אך גם הם נפרדו ממנה על גדות הדנובה."

לקריאה נוספת
------------

* אירמה זיידלר. אינדקס ביוגרפי הונגרי. המוזיאון הספרותי פטפי.
* אירמה זיידלר. קיזלבאך.
* אגנש הלר: אירמה זיידלר וג'רג' לוקאץ' (באנגלית)
* לקסיקון אמנותי. עורכת אדית לייטה 1965–1968, Akadémiai Kiadó
* דנש מולנאר: יצירות אמנות טרנסילבניות. מאגר של אמנים, אומנים, אדריכלים, היסטוריונים, צלמים ואספני אמנות, 2002, הוצאה לאור קורווינה
* אנדראש נאג': לוקאץ' החביב. ג'רג' לוקאץ' ואירמה זיידלר. בודפשט, 1984, 281 עמ'. מסת"ב 9631402126
* דיווח על מותה
* אירמה זיידלר גלריית האמנות קיזלבך

קישורים חיצוניים
----------------

ויקישיתוף מדיה וקבצים בנושא **אירמה זיידלר** בוויקישיתוף

הערות שוליים
------------

1. ↑  *Lukács György levelezése (1902–1917)*. Szerk. Fekete Éva és Karádi Éva. [Budapest], [1981], Magvető Kiadó. 709. p.
2. ↑  "Házasságkötés (511/1533.)". *Bp. VI. ker. állami házassági akv*.
3. ↑  HU BFL - VII.18.d - 1919 - 13/3539
4. ↑  *Magyar életrajzi lexikon III: Kiegészítő kötet (A–Z)*. Főszerk. Kenyeres Ágnes. Budapest, 1981, Akadémiai. 484. p.

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 159956377
* WorldCat: viaf-159956377

 |
**Daddy** (בעברית: **אבא**) הוא שיר שנכתב על ידי המשוררת האמריקאית סילביה פלאת'. השיר נכתב ב-12 באוקטובר 1962, זמן קצר לפני מותה כתוצאה מהתאבדות, וראה אור לראשונה בספר "אריאל" (אנ') שפורסם בשנת 1965. משמעות הפואמה והרעיונות המרכזיים בה נידונו פעמים רבות והובילו למסקנות שונות. ביקורת רבות טענו בעבר שהשיר עוסק ביחסיה של פלאת' עם אביה, שנפטר כתוצאה מסוכרת לא-מאובחנת כאשר הייתה בת שמונה.

מבנה, תוכן ומשקל
----------------

השיר בנוי מ-16 בתים בעלי חמש שורות וכולל משקל וחריזה בלתי רגילים. כל המילים החוזרות מסתיימות בצליל "או" הכבד.

השיר משתמש בשואה היהודית כמטפורה מורחבת ופלאת' מתארת עצמה כאילו הייתה יהודייה שנפלטת למחנה השמדה. יחסה לגרמני הארי הנאצי הוא דו ערכי: היא פוחדת ממנו ומעריצה אותו בו זמנית. לאורך השיר זרועים מושגים ידועים מתחום השואה לדוגמה צלב קרס, מחנות הריכוז וההשמדה אושוויץ, ברגן-בלזן ודכאו.

לאורך כל השיר פלאת' מתייחסת לדמות האב (שייתכן שהיא מטאפורית). לעיתים היא מאפיינת אותו בצורה ישירה ובאמירות חדות (לדוגמה תכונת האכזריות שהיא מייחסת לו) ולעיתים בעקיפין, למשל אדם בשחור, עם מראה של מיין קמפף. פלאת' חותמת את השיר בקללת "ממזר" כלפי האב.

קישורים חיצוניים
----------------

* השיר Daddy (באנגלית)
* Daddy, באתר אנציקלופדיה בריטניקה (באנגלית)

הערות שוליים
------------

1. ↑  Daddy, בפורום סילביה פלאת'
**Definition** הוא אלבומו הרביעי של רועי הראבן והראשון שנמכר בצורה מסחרית.

הפקה
----

אלבום זה הוא אחד משיאי הקריירה של הראבן כיוון שהוא השתמש באלמנטים אלקטרוניים חדשים. האלבום החל כפרויקט נסיוני וכמעט נגנז, אך בדיעבד נוצר אלבום מוצלח שאף יוצא למספר מדינות באירופה.

האלבום, ששווק עם הסיסמה Definition - Write it down, כולל בתוכו אלמנטים סימפולים רבים של קטעים משירים ישנים. הוא אף מכיל קטעים אלקטרוניים רבים, כמו Christ ו-Lib, שמתאימים לסגנון הדיסקו. רצועות אחרות, כמו "Heart" גובלות בסגנון הפסיכדלי.

לאחר השקת הדיסק אמר הראבן: "האלבום כולו, Definition, עוסק בטבע החומר, וגם בטבע הרוח. תשע הרצועות שבתוכו הן מסע בעולם החומר והרוח הזה. כל רצועה מייצגת פן אחר של החומר ושל הרוח. הרצועה החשובה באלבום היא Heart, שכן היא נושאת בתוכה את הצופן המלא שמאחוריו התגבש האלבום כולו. זה הצופן שבחומר. התעלומה, הרצון לפענח, החסר והשלם".

האלבום יצא בהפקה מושקעת, בצורה של Digipack, הוא קצר יחסית, תשע רצועות בלבד, אך כולל את הסינגל "פליטי החיים", שזכה להשמעות ספורות ברדיו בתוכנית "רוק בישראל" עם יואב קוטנר בגל"צ, וב-88 FM על ידי אהוד מנור.

רשימת שירים
-----------


|  |
| --- |
| 1. Christ (4:46)
2. Mono Blood (5:50)
3. Mohikany (9:56)
4. Heart (8:27)
5. Lib (5:17)
6. Red Dark (12:48)
7. Blue (11:12)
8. Plt ("או - "פליטי החיים)i(4:28)
9. Velvet (6:34)
 |

שותפים באלבום
-------------

* רועי הראבן - שירה, קלידים, מילים ולחן.
* עומר שפירא - בס.
* שחר שריג - גיטרה.
* אדי סלוטניצקי - עיצוב עטיפה.

קישורים חיצוניים
----------------

* Discogs Definition באתר Discogs